Ministru kabineta rīkojuma projekta

**„Par Zāļu valsts aģentūras 2014.gada budžeta apstiprināšanu”**

sākotnējās ietekmes novērtējuma ziņojums

*(anotācija)*

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publisko aģentūru likuma 13.panta trešā daļa un Likuma par budžetu un finanšu vadību 41.panta (11) daļa. Publisko aģentūru likuma 14.panta otrā daļa nosaka, ka gada beigās valsts aģentūras kontā esošo līdzekļu atlikums, kas radies no ieņēmumiem par sniegtajiem maksas pakalpojumiem, citiem pašu ieņēmumiem un ārvalstu finanšu palīdzības līdzekļiem, paliek valsts aģentūras rīcībā, un to drīkst izlietot izdevumu finansēšanai nākamajā gadā vai turpmākajos gados. Likuma par budžetu un finanšu vadību 6.1 panta piektā daļa nosaka, ka budžeta nefinansētu iestāžu kārtējā gada līdzekļu atlikumu var izmantot nākamajā gadā izdevumu finansēšanai. Ministru kabineta 2013.gada 29.janvāra protokola Nr.6 26.§ „Noteikumu projekts „Zāļu valsts aģentūras maksas pakalpojumu cenrādis”” 4.punkts nosaka, ka saskaņā ar Publisko aģentūru likuma 14.panta otro daļu un Likuma par budžetu un finanšu vadību 6.1 panta piekto daļu 2013.gada beigās no Zāļu valsts aģentūras kontā esošā līdzekļu atlikuma, kas radies no ieņēmumiem par sniegtajiem maksas pakalpojumiem, 2014.gadā līdzekļi 140 000 latu apmērā novirzāmi Zāļu valsts aģentūras izdevumu finansēšanai šādu funkciju nodrošināšanai: 1. audu, šūnu un orgānu ieguves un izmantošanas vietu, asins kabinetu, asins sagatavošanas nodaļu un Valsts asinsdonoru centra atbilstības novērtēšanai un uzraudzībai - 50 000 lati; 2. Latvijā ražotu medicīnisko ierīču reģistrēšanai, atļauju speciāli piegādāto medicīnisko ierīču laišanai apgrozībā izsniegšanai, kā arī medicīnisko ierīču vigilances veikšanai un atļauju izsniegšanai medicīnisko ierīču klīniskās izpētes veikšanai – 90 000 lati. |
| 2. | Pašreizējā situācija un problēmas | Atbilstoši Publisko aģentūru likuma 13.panta trešajai daļai valsts aģentūra Likumā par budžetu un finanšu vadību noteiktajā kārtībā patstāvīgi veido valsts aģentūras budžetu. Valsts aģentūras budžetu apstiprina Ministru kabinets.  Šobrīd Zāļu valsts aģentūras 2013.gada budžetu nosaka Ministru kabineta 2013.gada 12.jūnija rīkojums Nr.246 „Par Zāļu valsts aģentūras 2013.gada budžeta apstiprināšanu” - ieņēmumi 3 239 728 latu apmērā un izdevumi 4 325 803 latu apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2013.gada 1.janvāri 1 086 075 latu apmērā). Zāļu valsts aģentūras maksas pakalpojumu un citu pašu ieņēmumu naudas līdzekļu atlikums uz 2013.gada 1.janvāri 816 098 latu apmērā ieskaitīts Veselības ministrijas pamatbudžetā. Atbilstoši Likuma par budžetu un finanšu vadību 41.panta (11) daļai budžeta nefinansētu iestāžu nākamā gada budžetu projektus apstiprināšanai Ministru kabinetā iesniedz ministrijas (pārraudzības institūcijas) līdz kārtējā gada 1.septembrim, un Ministru kabinets tos apstiprina līdz kārtējā gada 15.septembrim. Tādējādi ir nepieciešams izstrādāt Ministru kabineta rīkojuma projektu „Par Zāļu valsts aģentūras 2014.gada budžeta apstiprināšanu”.  Veselības ministrija ir izstrādājusi arī atbilstoši Ministru kabineta 2011.gada 4.janvāra instrukcijai Nr.1 „Kārtība, kādā izstrādā un aktualizē institūcijas darbības stratēģiju un novērtē tās ieviešanu” Zāļu valsts aģentūras darbības stratēģiju 2014. – 2016.gadam, kas apstiprināta ar Veselības ministrijas 2013.gada 5.septembra rīkojumu Nr.158. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ministru kabineta rīkojuma projekts „Par Zāļu valsts aģentūras 2014.gada budžeta apstiprināšanu” (turpmāk – rīkojuma projekts) paredz saskaņā ar Likuma par budžetu un finanšu vadību 41.panta 1.1 daļu apstiprināt Zāļu valsts aģentūras 2014.gada budžeta ieņēmumus 4 609 718 *euro* apmērā un izdevumus 5 193 063 *euro* apmērā (tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2014.gada 1.janvāri 583 345 *euro* apmērā) atbilstoši rīkojuma pielikumam. Rīkojuma projekts paredz, ka saskaņā ar Publisko aģentūru likuma 14.panta otro daļu un Likuma par budžetu un finanšu vadību 6.1 panta piekto daļu 2013.gada beigās no Zāļu valsts aģentūras kontā esošā līdzekļu atlikuma, kas radies no ieņēmumiem par sniegtajiem maksas pakalpojumiem, 2014.gadā līdzekļi 583 345 *euro* apmērā novirzāmi Zāļu valsts aģentūras izdevumu finansēšanai šādu pasākumu nodrošināšanai:   * 1. audu, šūnu un orgānu ieguves un izmantošanas vietu, asins kabinetu, asins sagatavošanas nodaļu un Valsts asinsdonoru centra atbilstības novērtēšanai un uzraudzībai – 71 144 *euro*;   2. Latvijā ražotu medicīnisko ierīču reģistrēšanai, atļauju speciāli piegādāto medicīnisko ierīču laišanai apgrozībā izsniegšanai, kā arī medicīnisko ierīču vigilances veikšanai un atļauju izsniegšanai medicīnisko ierīču klīniskās izpētes veikšanai – 128 058 *euro*;   3. norēķiniem par iepriekšējā pārskata perioda izdevumiem 384 143 *euro*.   Ar rīkojuma projekta pieņemšanu pilnībā tiks atrisināts anotācijas I sadaļas 2.punktā minētais. |
| 5. | Projekta izstrādē iesaistītās institūcijas | Zāļu valsts aģentūra. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav attiecināms. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2013.gads** | | Turpmākie trīs gadi (tūkst. *euro*) | | |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **0** | **0** | **0** | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 |  |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **X** | **0** | **0** | **0** | **0** |
| 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | **X** | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Zāļu valsts aģentūras kā budžeta nefinansētas iestādes 2014.gada budžeta summa tiks iekļauta konsolidētajā kopbudžetā pie budžeta nefinansēto iestāžu budžetu kopsavilkuma, Veselības ministrijas budžetā tā netiks atspoguļota.  Tiesiskais pamats kontā esošo līdzekļu atlikuma izmantošanai:  saskaņā ar Publisko aģentūru likuma 14.panta otro daļu gada beigās valsts aģentūras kontā esošo līdzekļu atlikums, kas radies no ieņēmumiem par sniegtajiem maksas pakalpojumiem, citiem pašu ieņēmumiem un ārvalstu finanšu palīdzības līdzekļiem, paliek valsts aģentūras rīcībā, un to drīkst izlietot izdevumu finansēšanai nākamajā gadā vai turpmākajos gados. Likuma par budžetu un finanšu vadību 6.1 panta piektā daļa nosaka, ka budžeta nefinansētu iestāžu kārtējā gada līdzekļu atlikumu var izmantot nākamajā gadā izdevumu finansēšanai.  Gada beigās esošie naudas līdzekļi Zāļu valsts aģentūrai paliek kontā, bet kā naudas atlikums, tāpēc nākamā gada sākumā Zāļu valsts aģentūrai trūkst apgrozāmo līdzekļu, lai apmaksātu izdevumus, kas nepieciešami pakalpojumu izpildei, kā arī veiktu norēķinus ar klientiem. Zāļu valsts aģentūras pašu ieņēmumu plāna izpilde lielā mērā ir atkarīga no farmācijas tirgus dalībnieku aktivitātes un ir grūti prognozējama. Tāpēc Zāļu valsts aģentūra nevar paredzēt, kāds līdzekļu apjoms tiks ieskaitīts Zāļu valsts aģentūras kontā 2014.gada janvārī un, vai summa būs pietiekama, lai nodrošinātu aģentūras darbību, segtu ar norēķiniem saistītos izdevumus. Saskaņā ar iepriekš minēto skaidrojumu, Zāļu valsts aģentūra sniedz skaidrojumu, tieši kādu iepriekšējā pārskata perioda izdevumu segšanai plānots novirzīt 384 143 *euro*:   |  |  | | --- | --- | | **Kārtējie izdevumi** | **384 143** | | Atlīdzība | 105 939 | | Atalgojums | 85 372 | | Preces un pakalpojumi( dienesta komandējumi, administratīvie izdevumi, komunālie pakalpojumi, remontdarbi un iestāžu uzturēšanas pakalpojumi, informācijas sistēmu uzturēšana, noma, biroja preces, kārtējā remonta un uzturēšanas materiāli) | 278 204 | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošana tiks nodrošināta no Zāļu valsts aģentūras ieņēmumiem no maksas pakalpojumiem un citiem pašu ieņēmumiem. | | | | |

Anotācijas II, IV – V sadaļa – projekts šīs jomas neskar*.*

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Veselības ministrija Rīkojuma projektu pirms tā iesniegšanas Ministru kabineta sēdē nosūtīja atzinuma sniegšanai Starptautisko inovatīvo farmaceitisko firmu asociācijai (Veselības ministrijas 2013.gada 11.septembra vēstule Nr.01-08.12/3528 „Par Ministru kabineta rīkojuma ”Par Zāļu valsts aģentūras 2014.gada budžeta apstiprināšanu” projektu (VSS-1642)). |
| 2. | Sabiedrības līdzdalība projekta izstrādē | Veselības ministrija 2013.gada 6.septembrī un 2013.gada 16.septembrī saņēma Starptautisko inovatīvo farmaceitisko firmu asociācijas un Latvijas Patentbrīvo Medikamentu Asociācijas atzinumu par Rīkojuma projektu ar iebildumiem par projekta turpmāko virzību. Lai pārrunātu Starptautisko inovatīvo farmaceitisko firmu asociācijas atzinumā minētās prasības, Veselības ministrija organizēja sanāksmi 2013.gada 9.oktobrī, pieaicinot arī Zāļu valsts aģentūras pārstāvjus. |
| 3. | Sabiedrības līdzdalības rezultāti | Starptautisko inovatīvo farmaceitisko firmu asociācija pārstāvēja viedokli, ka nepieciešams samazināt Zāļu valsts aģentūras 2014.gada budžeta ieņēmumus un izdevumus, lai gada beigās kontā neveidotos līdzekļu atlikums. Asociācijas pārstāvji iebilda pret Zāļu valsts aģentūras līdzekļu atlikuma nākamajā gadā novirzīšanu citiem veselības aprūpes pasākumiem un ierosināja, gadījumā, ja veidojas līdzekļu atlikums, tad veidot uzkrājumus un novirzīt vai nu zāļu kompensācijas sistēmai, vai Zāļu valsts aģentūrai funkciju nodrošināšanai ar mērķi samazināt maksas pakalpojumu izcenojumus. Asociācijas pārstāvji lūdza pārskatīt Zāļu valsts aģentūras maksas pakalpojumu cenrādi, izvērtēt iespējas rast risinājumus, lai būtiski samazinātu komersantu administratīvos izdevumus par Zāļu valsts aģentūras pakalpojumiem.  Veselības ministrijas un Starptautisko inovatīvo farmaceitisko firmu asociācijas un Latvijas Patentbrīvo Medikamentu Asociācijas pārstāvji diskutēja par turpmākām iespējām mazināt administratīvo slogu zāļu ražotājiem un Veselības ministrija no savas puses piedāvāja šādas turpmākās darbības:  1) Veselības ministrija sadarbībā ar Zāļu valsts aģentūru izvērtēs iespējas veikt grozījumus Zāļu valsts aģentūras cenrādī, lai pakāpeniski mazinātu administratīvos izdevumus zāļu ražotājiem;  2) Zāļu valsts aģentūras pārstāvji organizēs tikšanos ar asociācijas pārstāvjiem, lai pārrunātu Zāļu valsts aģentūras cenrāža grozījumu projektu, vienotos par tā virzību. Kad tiks pieņemti Ministru kabinetā jaunie Zāļu valsts aģentūras maksas pakalpojumu cenrāža grozījumi, tad Veselības ministrija izstrādās atbilstīgus grozījumus rīkojumā „Par Zāļu valsts aģentūras 2014.gada budžeta apstiprināšanu”;  3) turpmākajos gados tiek mazināts pasākumu, kuri nav saistīti ar aģentūras pamatdarbību, finansēšanas īpatsvars, pēc iespējas novirzot šos līdzekļus zāļu jomas pasākumu (jautājumu) finansēšanai. Pasākumu, kuri nav saistīti ar Zāļu valsts aģentūras pamatdarbību, finansēšana ietvers tikai finansējumu zāļu kompensācijai. Kā sasniedzamais mērķis tika izvirzīts - aģentūras līdzekļu atlikuma novirzīšana ar Zāļu valsts aģentūras pamatdarbību saistītu pasākumu finansēšanai, piemēram, zāļu kompensācijas sistēmai vai veidot uzkrājumus un novirzīt tos Zāļu valsts aģentūras funkciju nodrošināšanai ar mērķi samazināt maksas pakalpojumu izcenojumus. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma projekta izpildi nodrošinās Zāļu valsts aģentūra. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Veselības ministre I.Circene

24.10.2013 13:15

1708

Ž.Zvaigzne

67876041, [Zanete.Zvaigzne@vm.gov.lv](mailto:Zanete.Zvaigzne@vm.gov.lv)